CELEX: 62013TN0710
Language: hr
Date: 2013-12-23 00:00:00
Title: Predmet T-710/13: Tužba podnesena 23. prosinca 2013. — Bundesverband Deutsche Tafel protiv OHIM-a — Tiertafel Deutschland (Tafel)

1.3.2014   
            
            
               HR
            
            
               Službeni list Europske unije
            
            
               C 61/16
            
         Tužba podnesena 23. prosinca 2013. — Bundesverband Deutsche Tafel protiv OHIM-a — Tiertafel Deutschland (Tafel)
   (Predmet T-710/13)
   2014/C 61/28
   Jezik na kojem je tužba podnesena: njemački
   
      Stranke
   
   
      Tužitelj: Bundesverband Deutsche Tafel eV (Berlin, Njemačka) (zastupnici: T. Koerl, E. Celenk i S. Vollmer, Rechtsanwälte)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka pred žalbenim vijećem: Tiertafel Deutschland eV (Rathenow, Njemačka)
   
      Tužbeni zahtjevi
   
   Tužitelj od Općeg suda zahtijeva da:
   
               —
            
            
               poništi odluku četvrtog žalbenog vijeća Ureda za usklađivanje na unutarnjem tržištu (žigovi i dizajni) od 17. listopada 2013. u predmetu R 1074/2012-4
            
         
               —
            
            
               naloži OHIM-u snošenje troškova postupka.
            
         
      Tužbeni razlozi i glavni argumenti
   
   
      Registrirani žig Zajednice protiv kojeg je podnesen zahtjev za proglašavanje žiga ništavim: verbalni žig „Tafel” za usluge iz razreda 39 i 45 — registracija žiga Zajednice br. 8 985 541
   
      Nositelj žiga Zajednice: tužitelj
   
      Stranka koja zahtijeva proglašenje žiga Zajednice ništavim: Tiertafel Deutschland e.V.
   
      Obrazloženje zahtjeva za proglašavanje žiga ništavim: apsolutni razlozi za ništavost sukladno članku 52. stavku 1. točki (a) povezano s člankom 7. stavkom 1. točkama (b) i (c) Uredbe 207/2009 te postupanje tužitelja u zloj vjeri sukladno članku 52. stavku 1. točki (b) Uredbe br. 207/2009
   
      Odluka odjela za brisanje: odbijanje zahtjeva za poništenje
   
      Odluka žalbenog vijeća: usvajanje žalbe i proglašavanje žiga ništavim
   
      Tužbeni razlozi: povreda članka 7. stavka 1. točaka (b) i (c) Uredbe br. 207/2009